Ingrid Kivirähk
Ingrid Kivirähk (aastani 1953 Kasesalu; 18. mai 1931 Tallinn – 21. veebruar 2024) oli eesti nukunäitleja. Õppis 1945–1947 Tallinna 7. Keskkoolis ja 1951–1952 Draamateatri õppestuudios, lõpetas 1967 klubitöö erialal Viljandi Kultuurharidustöö Koolis. Ta oli 1952–1955 ja 1959–1962 Nukuteatri näitleja ning 1965–1982 Eesti Televisioonis helirežissööri assistent ja 1982–1992 fonoteegitöötaja, on mänginud ETV lastesarjades. Eesti Teatriliidu liige (1953).